ವಿಶೇಷ ಸೇವೆ ಮತ್ತು ನುಡಿಚಿತ್ರ
ಪ್ರಧಾನಿ ಮೋದಿಯವರ ನೇತೃತ್ವದಲ್ಲಿ ಭಾರತವು ವಿಶ್ವದಲ್ಲಿ 'ಪ್ರವರ್ಧಮಾನ ಆರ್ಥಿಕ ಶಕ್ತಿ' ಯಾಗಿ ಗುರುತಿಸಲ್ಪಟ್ಟಿದೆ: ಕೇಂದ್ರ ಸಚಿವ ಎಲ್. ಮುರುಗನ್
ಸ್ಟಾರ್ಟ್ಅಪ್ ಇಂಡಿಯಾ ಉಪಕ್ರಮದ ಅಡಿಯಲ್ಲಿ ಕೋವಿಡ್ -19 ಅವಧಿಯಲ್ಲಿಯೂ ಸಹ ಯೂನಿಕಾರ್ನ್ ಗಳ ಸಂಖ್ಯೆಯಲ್ಲಿ ಭಾರೀ ಏರಿಕೆ: ಎಲ್. ಮುರುಗನ್
ಪ್ರತಿ ಜಿಲ್ಲೆಯನ್ನು ಸಂಭಾವ್ಯ 'ರಫ್ತು ಕೇಂದ್ರ'ವನ್ನಾಗಿ ಪರಿವರ್ತಿಸುವ ಉದ್ದೇಶದ ಭಾರತ ಸರ್ಕಾರದ ಉಪಕ್ರಮವನ್ನು ತಮಿಳುನಾಡಿನಲ್ಲಿ ಜಾರಿಗೊಳಿಸಲಾಗಿದೆ: ಎಲ್. ಮುರುಗನ್
ಚೆನ್ನೈನಲ್ಲಿ 'ವಾಣಿಜ್ಯಸಪ್ತಾಹ್ -ವ್ಯಾಪಾರ ಮತ್ತು ವಾಣಿಜ್ಯ ಸಪ್ತಾಹ'ದ ಸಮಾರೋಪ ಸಮಾರಂಭ ಉದ್ಘಾಟಿಸಿದ ಡಾ ಎಲ್. ಮುರುಗನ್
ಪ್ರಧಾನಿ ನರೇಂದ್ರ ಮೋದಿಯವರ ದೂರದೃಷ್ಟಿಯ ನಾಯಕತ್ವದಲ್ಲಿ ಭಾರತವು ವಿಶ್ವದಲ್ಲಿ 'ಪ್ರವರ್ಧಮಾನ ಆರ್ಥಿಕ ಶಕ್ತಿ' ಎಂದು ಗುರುತಿಸಲ್ಪಟ್ಟಿದೆ ಮತ್ತು ರಫ್ತು ಕ್ಷೇತ್ರದಲ್ಲಿನ ನಿರಂತರ ಸುಧಾರಣೆಗಳು ಫಲಿತಾಂಶಗಳನ್ನು ತೋರಿಸುತ್ತಿವೆ ಎಂದು ಕೇಂದ್ರ ವಾರ್ತಾ ಮತ್ತು ಪ್ರಸಾರ ಮತ್ತು ಮೀನುಗಾರಿಕೆ, ಪಶು ಸಂಗೋಪನೆ ಮತ್ತು ಹೈನುಗಾರಿಕೆ ರಾಜ್ಯ ಸಚಿವ ಡಾ. ಎಲ್. ಮುರುಗನ್ ಹೇಳಿದ್ದಾರೆ. ಚೆನ್ನೈನಲ್ಲಿಂದು 'ವಾಣಿಜ್ಯಸಪ್ತಾಹ-ವ್ಯಾಪಾರ ಮತ್ತು ವಾಣಿಜ್ಯ ಸಪ್ತಾಹ'ದ ಸಮಾರೋಪ ಸಮಾರಂಭವನ್ನು ಉದ್ಘಾಟಿಸಿ ಅವರು ಮಾತನಾಡುತ್ತಿದ್ದರು.
ಪ್ರಧಾನಿ ಮೋದಿಯವರ ನೇತೃತ್ವದ ಸರ್ಕಾರವು ಸುಧಾರಣೆಗಳು ಮತ್ತು ಸುಲಭ ವ್ಯಾಪಾರದಲ್ಲಿ ನಂಬಿಕೆ ಇರಿಸಿದೆ. ರಫ್ತು ಉತ್ತೇಜನ ಮತ್ತು ರಫ್ತು ಸಂಬಂಧಿತ ಸುಧಾರಣೆಗಳ ಕ್ಷೇತ್ರದಲ್ಲಿಯೂ ಇದನ್ನು ಸ್ಪಷ್ಟವಾಗಿ ಕಾಣಬಹುದು ಎಂದು ಡಾ. ಮುರುಗನ್ ಹೇಳಿದರು. ವಾಣಿಜ್ಯ ಇಲಾಖೆಯು ರಫ್ತುಗಳ ಮೇಲೆ ಮಾತ್ರ ಗಮನ ಕೇಂದ್ರೀಕರಿಸಲಾಗುವ ಎಸ್ಇಝಡ್ ನೀತಿ ಮತ್ತು ಇ ಒ ಯು  ಯೋಜನೆಯ ಮೂಲಕ ರಫ್ತುಗಳನ್ನು ಉತ್ತೇಜಿಸುತ್ತಿದೆ. ಈ ಎರಡೂ ನೀತಿಗಳಿಗೆ ತಮಿಳುನಾಡಿನಲ್ಲಿ ಉತ್ತಮ ಸ್ಪಂದನೆ ಸಿಕ್ಕಿದೆ ಎಂದರು.
ತಮಿಳುನಾಡು 49 ಕಾರ್ಯಾಚರಣಾ ಎಸ್ಇಝಡ್ಗಳನ್ನು 500 ಕ್ಕೂ ಹೆಚ್ಚು ಕಾರ್ಯನಿರತ ಘಟಕಗಳನ್ನು ಹೊಂದಿದ್ದು, ಈ ಎಸ್ಝಡ್ಗಳು ರಾಜ್ಯದಲ್ಲಿ ಅಗತ್ಯವಾದ ಉದ್ಯೋಗ ಮತ್ತು ಧನಾತ್ಮಕ ಆರ್ಥಿಕ ಪರಿಣಾಮವನ್ನು ತಂದಿವೆ. SEIS, RoSCTL, TMA ಮತ್ತು EPCG ಯಂತಹ ಕಾರ್ಯಕ್ರಮಗಳೂ ಸಹ ರಫ್ತುದಾರರಿಗೆ ದೊಡ್ಡ ರೀತಿಯಲ್ಲಿ ಸಹಾಯ ಮಾಡುತ್ತಿವೆ. ಎಂದು ಸಚಿವರು ತಿಳಿಸಿದರು.
ತಮಿಳುನಾಡು ಪ್ರಸ್ತುತ ಭಾರತದ ಮೂರನೇ ಅತಿದೊಡ್ಡ ರಫ್ತು ರಾಜ್ಯವಾಗಿದೆ ಎಂದ ಡಾ. ಮುರುಗನ್, ರಾಜ್ಯದ ರಫ್ತು ಸಾಮರ್ಥ್ಯವು ಅದ್ಭುತವಾಗಿದೆ ಎಂದು ಹೇಳಿದರು. ಚೆನ್ನೈ ಪ್ರದೇಶದ ಆಟೋಮೊಬೈಲ್, ನಾಮಕ್ಕಲ್ನ ಕೋಳಿ ಉದ್ಯಮ, ತಿರುಪ್ಪೂರು-ಕೊಯಮತ್ತೂರಿನ ಜವಳಿ ಉದ್ಯಮ, ವೆಲ್ಲೂರಿನ ಚರ್ಮದ ಉತ್ಪನ್ನಗಳು ಮತ್ತು ತಮಿಳುನಾಡಿನ ವಿವಿಧ ಭಾಗಗಳ ಅನೇಕ ವೈವಿಧ್ಯಮಯ ಉತ್ಪನ್ನಗಳು ರಫ್ತು ಹೆಚ್ಚಿಸಲು ಉತ್ತಮ ಅವಕಾಶವನ್ನು ಹೊಂದಿವೆ ಎಂದು ಅವರು ಹೇಳಿದರು. ರಾಜ್ಯದಲ್ಲಿರುವ ಪ್ರತಿ ಜಿಲ್ಲೆ ಈಗ ರಫ್ತು ಉತ್ತೇಜನದ ಬಗ್ಗೆ ಗಮನ ಕೇಂದ್ರೀಕರಿಸುತ್ತಿವೆ. ಇದು ಜಿಲ್ಲೆಗಳು ಮತ್ತು ತಮಿಳುನಾಡಿಗೆ ಆರ್ಥಿಕ ಉತ್ತೇಜನವನ್ನು ನೀಡುವುದಲ್ಲದೆ, ಸ್ಥಳೀಯ ಮಟ್ಟದಲ್ಲಿ ಹೆಚ್ಚು ಅಗತ್ಯವಿರುವ ಉದ್ಯೋಗವನ್ನು ಸೃಷ್ಟಿಸುತ್ತದೆ. ಪ್ರತಿ ಜಿಲ್ಲೆಯನ್ನು ಸಂಭಾವ್ಯ 'ರಫ್ತು ಕೇಂದ್ರ'ವನ್ನಾಗಿ ಪರಿವರ್ತಿಸುವ ಅವಶ್ಯಕತೆಯಿದೆ. ಈ ದೃಷ್ಟಿಕೋನದೊಂದಿಗೆ, ಭಾರತ ಸರ್ಕಾರದ' ರಫ್ತು ಕೇಂದ್ರಗಳಾಗಿ ಜಿಲ್ಲೆ 'ಉಪಕ್ರಮವನ್ನು ಅನುಷ್ಠಾನಕ್ಕೆ ತರಲಾಯಿತು ಮತ್ತು ತಮಿಳುನಾಡಿನಲ್ಲಿ ಅದನ್ನು ಜಾರಿಗೊಳಿಸಲಾಗಿದೆ ಎಂದು ಸಚಿವರು ಹೇಳಿದರು.
ಮೀನುಗಾರಿಕೆ ಮತ್ತು ಪಶುಸಂಗೋಪನೆ ಮತ್ತು ಹೈನುಗಾರಿಕೆ ಇಲಾಖೆಗಳ ಕುರಿತು ಮಾತನಾಡಿದ ಸಚಿವರು, ಭಾರತವು ಸಮುದ್ರ ಉತ್ಪನ್ನಗಳನ್ನು ರಫ್ತು ಮಾಡುವ 4 ನೇ ಅತಿದೊಡ್ಡ ರಾಷ್ಟ್ರವಾಗಿದೆ, ಇದು ಭಾರತದ ಕೃಷಿ ರಫ್ತುಗಳಲ್ಲಿ ಸುಮಾರು ಶೇ.17-18 ರಷ್ಟಿದೆ ಎಂದು ಹೇಳಿದರು. ಸಾಗರ ವಲಯವನ್ನು ಉತ್ತೇಜಿಸಲು, ಭಾರತ ಸರ್ಕಾರವು ಪ್ರಧಾನ ಮಂತ್ರಿ ಮತ್ಸ್ಯಸಂಪದ ಯೋಜನೆಯನ್ನು  20050 ಕೋಟಿ ರೂಪಾಯಿಗಳ ಅಂದಾಜು ಹೂಡಿಕೆಯಲ್ಲಿ ಆರಂಭಿಸಿದೆ ಎಂದು ಅವರು ಹೇಳಿದರು. ಈ ಯೋಜನೆಯಡಿ ಮೀನುಗಾರಿಕೆಯ ರಫ್ತುಗಳನ್ನು 46662 ಕೋಟಿ ರೂ. ಗಳೀಂದ 2024-25 ರ ವೇಳೆಗೆ 1 ಲಕ್ಷ ಕೋಟಿ ರೂ.ಗೆ ಹೆಚ್ಚಿಸಲು ಯೋಜಿಸಲಾಗಿದೆ. ತಮಿಳುನಾಡಿನ ಯುವಕರು ಮತ್ತು ನಾಗರಿಕರು ಈ ಯೋಜನೆಯನ್ನು ಸದುಪಯೋಗಪಡಿಸಿಕೊಳ್ಳಬೇಕು ಎಂದು ಅವರು ತಿಳಿಸಿದರು.
ಕರಾವಳಿ ಸಮುದಾಯಗಳು, ಎಸ್ಎಚ್ಜಿಗಳು ಮತ್ತು ಮಹಿಳೆಯರ ಜೀವನವನ್ನು ಪರಿವರ್ತಿಸುವಲ್ಲಿ ಕಡಲಕಳೆ ಕೃಷಿಯಲ್ಲಿನ ಸಾಮರ್ಥ್ಯವನ್ನು ಗುರುತಿಸಿ, ಭಾರತದ ಮೊದಲ ವಿವಿಧೋದ್ದೇಶ ಕಡಲಕಳೆ ಪಾರ್ಕ್ ಅನ್ನು ತಮಿಳುನಾಡಿನಲ್ಲಿ ಸ್ಥಾಪಿಸಲಾಗಿದೆ ಎಂದು ಸಚಿವರು ಹೇಳಿದರು.
ತಮಿಳುನಾಡು ಅಗ್ರ ರಫ್ತು ಕೇಂದ್ರವಾಗಲು ಅಗತ್ಯವಿರುವ ಎಲ್ಲಾ ಅಂಶಗಳನ್ನು ಹೊಂದಿದೆ ಎಂದು ಅವರು ಒತ್ತಿಹೇಳಿದರು. ಈ ಅವಕಾಶವನ್ನು ಪಡೆದುಕೊಂಡು ನಮ್ಮ ಉತ್ಪನ್ನಗಳ ಶ್ರೇಣಿಯನ್ನು ಹೆಚ್ಚಿಸಿ, ರಫ್ತು ಗಮ್ಯಸ್ಥಾನವನ್ನು ವೈವಿಧ್ಯಗೊಳಿಸಿ, ಮೌಲ್ಯವನ್ನು ಹೆಚ್ಚಿಸಿ ಮತ್ತು ಗುಣಮಟ್ಟದೊಂದಿಗೆ ಎಂದಿಗೂ ರಾಜಿ ಮಾಡಿಕೊಳ್ಳಬೇಡಿ ಎಂದು ಅವರು ಉದ್ಯಮಕ್ಕೆ ಸೂಚಿಸಿದರು. ರಫ್ತು ಮಾಡುವ ಉತ್ಪನ್ನವು ಕೇವಲ ಬ್ರಾಂಡ್ನ ಹೆಸರನ್ನು ಮಾತ್ರ ಹೊಂದಿರುವುದಿಲ್ಲ, ಇದು ತಮಿಳುನಾಡು ಮತ್ತು ಭಾರತದ ಕೀರ್ತಿಯನ್ನೂ ಹೊಂದಿರುತ್ತದೆ ಎಂದು ಅವರು ಹೇಳಿದರು.
ಸುಧಾರಣೆ, ಅನುಷ್ಠಾನ ಮತ್ತು ಪರಿವರ್ತನೆಯೇ ಹೊಸ ಮಂತ್ರವಾಗುದೆ, ಪ್ರಧಾನಿ ನರೇಂದ್ರ ಮೋದಿ ನೇತೃತ್ವದ ಸರ್ಕಾರದಲ್ಲಿ ಆತ್ಮನಿರ್ಭರ ಭಾರತ್ ದೃಷ್ಟಿಕೋನವಾಗಿದೆ ಮತ್ತು ವೋಕಲ್ ಫಾರ್ ಲೋಕಲ್ ಕಾರ್ಯತಂತ್ರವಾಗಿದೆ ಎಂದು ಸಚಿವರು ಹೇಳಿದರು. ಸ್ವದೇಶಿ ಚಳುವಳಿಯನ್ನು ಮುನ್ನಡೆಸಿದ ವಿ. ಒ. ಚಿದಂಬರಂ ಪಿಳ್ಳೈ ಅವರ ಹಾದಿಯಲ್ಲಿ, ಅವರ 150 ನೇ ಜನ್ಮ ದಿನಾಚರಣೆಯನ್ನು ಆಚರಿಸಲಾಗುತ್ತಿದೆ ಎಂದರು. ಭಾರತ ಸ್ವಾತಂತ್ರ್ಯದ 75 ನೇ ವರ್ಷದಲ್ಲಿ ಪ್ರಧಾನಮಂತ್ರಿ ಅವರು ಆತ್ಮನಿರ್ಭರ ಭಾರತ್ ಮತ್ತು ವೋಕಲ್ ಫಾರ್ ಲೋಕಲ್ ಘೋಷಿಸಿದರು. ಹೊಸ ವಲಯಗಳನ್ನು ಗುರುತಿಸಿ ಅವುಗಳ ರಫ್ತು ಸಾಮರ್ಥ್ಯವನ್ನು ಹೆಚ್ಚಿಸಲು ಪ್ರೋತ್ಸಾಹ ನೀಡಲಾಗುತ್ತಿದೆ. ಸ್ಥಳೀಯ ಪ್ರದೇಶ-ನಿರ್ದಿಷ್ಟ ಉತ್ಪನ್ನಗಳು, ಜವಳಿ, ಆಟಿಕೆಗಳು ಜಾಗತಿಕ ಮಾರುಕಟ್ಟೆಯನ್ನು ಕಂಡುಕೊಳ್ಳಲು ಉತ್ತೇಜನ ನೀಡಲಾಗುತ್ತಿದೆ ಎಂದು ಅವರು ಹೇಳಿದರು.
ಒಂದು ವಾರದ ಅವಧಿಯ ಆಚರಣೆಯನ್ನು ಯಶಸ್ವಿಗೊಳಿಸಿದ್ದಕ್ಕಾಗಿ ಎಲ್ಲಾ ಪಾಲುದಾರರನ್ನು ಅಭಿನಂದಿಸಿದ ಡಾ. ಮುರುಗನ್, ಭಾರತ ಸ್ವಾತಂತ್ರ್ಯದ 75 ನೇ ವಾರ್ಷಿಕೋತ್ಸವ - ಆಜಾದಿ ಕಾ ಅಮೃತ್ ಮಹೋತ್ಸವದ ಅಂಗವಾಗಿ 20/09/2021 ರಿಂದ 26/09/2021 ರವರೆಗೆ 'ವ್ಯಾಪಾರ ಮತ್ತು ವಾಣಿಜ್ಯ ವಾರ'ವನ್ನು ದೇಶದಾದ್ಯಂತ ಆಚರಿಸಲಾಯಿತು ಎಂದು ಹೇಳಿದರು.
ಚೆನ್ನೈನ ತಾಂಬರಂನಲ್ಲಿ MEPZ ಎಸ್ ಇ ಝಡ್ ನಲ್ಲಿ ನಡೆದ ಸಮಾರಂಭದಲ್ಲಿ ಹೆಚ್ಚುವರಿ DGFT ಡಾ. ಎಂ ಕೆ ಶಣ್ಮುಗಂ ಸುಂದರಂ, ಜಂಟಿ DGFT ಶ್ರೀಮತಿ ಎಫ್ ಡಿ ಇನಿತಾ ಮತ್ತು ವಿವಿಧ ಉದ್ಯಮಗಳ ಪ್ರತಿನಿಧಿಗಳು ಭಾಗವಹಿಸಿದ್ದರು.